Internet zburător. Cât a reușit să stea în stratosferă unul dintre baloanele de internet de la Google.
Alphabet, compania-mamă pentru Google, a dezvăluit recordul stabilit de un balon Loon. Acesta a petrecut 312 zile în stratosferă, cel mai lung zbor de până acum. Baloanele Loon au menirea de a oferi internet de viteză peste tot în lume.
Ni s-a întâmplat de multe ori să mergem într-o vacanță la munte și să nu aivem deloc net pe telefon. Acest lucru se va schimba în curând.Alphabet, compania care deține Google, se folosește de baloane capabile să aducă internet peste tot în lume. Acestea se numesc Loon și zboară în jurul Pământului. Iar unul dintre baloane tocmai a stabilit recordul pentru cel mai lung zbor în stratosferă.A plecat din Puerto Rico înainte să înceapă pandemia și a zburat 312 zile.A făcut înconjurul lumii și a călătorit peste 200 de mii de kilometri înainte să aterizeze în Mexic.Cu cât vor zbura baloanele mai mult, cu atât costul fiecărui zbor va scădea.Și, implicit, cel al serviciilor de internet.